CELEX: 31993D0010
Language: el
Date: 1992-12-22 00:00:00
Title: 93/10/ΕΟΚ: Απόφαση της Επιτροπής της 22ας Δεκεμβρίου 1992 για τον καθορισμό των διατάξεων εφαρμογής της απόφασης 92/481/ΕΟΚ του Συμβουλίου για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (πρόγραμμα Karolus)

Avis juridique important

|

31993D0010

93/10/ΕΟΚ: Απόφαση της Επιτροπής της 22ας Δεκεμβρίου 1992 για τον καθορισμό των διατάξεων εφαρμογής της απόφασης 92/481/ΕΟΚ του Συμβουλίου για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (πρόγραμμα Karolus)  

Επίσημη Εφημερίδα αριθ. L 008 της 14/01/1993 σ. 0017 - 0030 Φινλανδική ειδική έκδοση: Κεφάλαιο 13 τόμος 23 σ. 0003  Σουηδική ειδική έκδοση: Κεφάλαιο 13 τόμος 23 σ. 0003 

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 για τον καθορισμό των διατάξεων εφαρμογής της απόφασης 92/481/ΕΟΚ του Συμβουλίου για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών  μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς (πρόγραμμα Karolus)(93/10/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 92/481/ΕΟΚ του Συμβουλίου της 22ας Σεπτεμβρίου 1992 για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής  νομοθεσίας που απαιτείται για την υλοποίηση της εσωτερικής αγοράς (1), και ιδίως το άρθρο 10,  Εκτιμώντας:  ότι θα πρέπει να καθοριστούν οι λεπτομέρειες εφαρμογής των ανταλλαγών εθνικών υπαλλήλων μεταξύ των διοικήσεων των κρατών μελών, καθώς και της οργάνωσης των εκπαιδευτικών σεμιναρίων που αναφέρονται στο άρθρο 5 της εν λόγω απόφασης- ότι η οργάνωση των ανταλλαγών αυτών θα πρέπει να ανταποκρίνεται σε ορισμένα κριτήρια, ώστε να εξασφαλιστεί η μέγιστη δυνατή αποτελεσματικότητα της δράσης αυτής και η επίτευξη των στόχων που αναφέρονται στο άρθρο 4 της εν λόγω απόφασης- ότι θα πρέπει να καθοριστεί ο ρόλος που θα διαδραματίσουν τα κράτη μέλη και η Επιτροπή κατά την προετοιμασία, την οργάνωση και την παρακολούθηση των ανταλλαγών- ότι ο καθορισμός αυτών των λεπτομερειών εφαρμογής είναι απαραίτητος για την επιτυχία της ανταλλαγής υπαλλήλων μεταξύ των διοικήσεων των κρατών μελών, καθώς επίσης και για το πρόγραμμα δράσης για την ανταλλαγή εθνικών υπαλλήλων μεταξύ των διοικήσεων των  κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς- ότι θα πρέπει να θεσπιστούν ορισμένες διατάξεις σχετικά με τη χρηματοδότηση οι οποίες είναι απαραίτητες για την πρακτική οργάνωση της μεταφοράς κεφαλαίων μεταξύ της Επιτροπής, των κρατών μελών και των υπαλλήλων που συμμετέχουν στην ανταλλαγή, τόσο όσον  αφορά τις ανταλλαγές, όσο και όσον αφορά τα σεμινάρια- ότι θα πρέπει να δοθεί μια ονομασία στο εν λόγω πρόγραμμα δράσης, η οποία θα το διαφοροποιεί από τα άλλα εκπαιδευτικά προγράμματα- ότι τα μέτρα τα οποία προβλέπονται στην παρούσα απόφαση είναι σύμφωνα με τη γνώμη της επιτροπής η οποία αναφέρεται στο άρθρο 10 της απόφασης 92/481/ΕΟΚ σχετικά με το εν λόγω πρόγραμμα δράσης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Με την παρούσα απόφαση θεσπίζονται ορισμένες διατάξεις εφαρμογής της απόφασης 92/481/ΕΟΚ για τη θέσπιση ενός προγράμματος δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι  επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς. Οι διατάξεις αυτές αφορούν:  - την οργάνωση ανταλλαγής υπαλλήλων,  - τη διοργάνωση των σεμιναρίων,  - τις λεπτομέρειες σχετικά με την καταβολή της χρηματοδοτικής συμμετοχής της Επιτροπής και των κρατών μελών, ή σχετικά με την επιστροφή των εξόδων που αντιστοιχούν στις ανταλλαγές και τα σεμινάρια.  2. Η παρούσα απόφαση δεν επηρεάζει τα προγράμματα ανταλλαγής υπαλλήλων τα οποία έχουν καταρτιστεί σε συγκεκριμένους τομείς.  Άρθρο 2  Το πρόγραμμα δράσης σχετικά με την ανταλλαγή εθνικών υπαλλήλων μεταξύ των διοικήσεων των κρατών μελών, οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς "πρόγραμμα  Karolus".  Άρθρο 3  1. Η υπηρεσία (η οποία στο εξής ονομάζεται "εθνική υπηρεσία συντονισμού") την οποία ορίζει κάθε κράτος μέλος, σύμφωνα με το άρθρο 7 της απόφασης 92/481/ΕΟΚ, για την εφαρμογή της ανταλλαγής των υπαλλήλων, θεωρείται υπεύθυνη για το σύνολο των  δραστηριοτήτων του προγράμματος δράσης. Συγκεκριμένα, η εθνική υπηρεσία συντονισμού είναι επιφορτισμένη κυρίως με την επιλογή των αιτήσεων υποψηφιότητας και τη διαβίβασή τους στην Επιτροπή, καθώς και με την έγκριση των υποψηφίων που υποβάλλει κάποιο  άλλο κράτος μέλος- συμμετέχει, επίσης, στην ενημέρωση των υπαλλήλων του κράτους μέλους από το οποίο εξαρτάται και στην προώθηση του προγράμματος ανταλλαγών.  2. Κατάλογος των εθνικών υπηρεσιών συντονισμού:  Β - ΒΕΛΓΙΟ Direction generale de la selection et de la formation Rue du gouvernement provisoire, 15 B-1000 Bruxelles Algemene Directie voor Selectie en Vorming Voorlopig Bewindstraat, 15 B-1000 Brussel DA -ΔΑΝΙΑ Finansministeriet, Administrations- og Personaledepartementet Bredgade 43 DK-1260 Kobenhavn K DE - ΓΕΡΜΑΝΙΑ Bundesministerium des Innern Referat V.I.4 D-5300 Bonn 1 EL - ΕΛΛΑΔΑ Υπουργείο Εθνικής Οικονομίας Διεύθυνση Σχέσεων Ελλάδας με τις Ευρωπαϊκές Κοινότητες Πλατεία Συντάγματος GR-10180 Αθήνα ES - ΙΣΠΑΝΙΑ Comision Superior de Personal Direccion General de la Funcion Publica (M.A.P.) C/Maria de Molina, 50 E-Madrid F - ΓΑΛΛΙΑ Direction generale de l'administration et de la fonction publique Secteur international 32, rue de Babylone F-75700 Paris IRL - ΙΡΛΑΝΔΙΑ Careers and Appointments Section Department of Finance Agriculture House Kildare Street IRL-Dublin 2 IT - ΙΤΑΛΙΑ Presidenza del Consiglio dei ministri Dipartimento della Funzione Pubblica Servizio i "Affari generali" reparto iv "rapporti internazionali" Corso Vittorio Emanuele 116 I-00186 Roma L - ΛΟΥΞΕΜΒΟΥΡΓΟ Administration du personnel de l'Etat 2, rue Mercier BP 1408 L-1014 Luxembourg NL - ΚΑΤΩ ΧΩΡΕΣ Rijkspsychologische Dienst (RPD) Afdeling Advies Bureau Internationale Ambtenaren Postbus 20013 NL-2500 EA Den Haag P - ΠΟΡΤΟΓΑΛΙΑ Direccao Geral das Comunidades Europeias (DGCE) do Ministerio dos Negocios Estrangeiros Servico do Mercado Interno Rua da Cova da Moura, 1 P-1000 Lisboa UK - ΗΝΩΜΕΝΟ ΒΑΣΙΛΕΙΟ Cabinet Office Office of Public Service and Science 70, Whitehall UK-London SW 1 ΤΙΤΛΟΣ Ι   ΑΝΤΑΛΛΑΓΗ ΥΠΑΛΛΗΛΩΝ   Κεφάλαιο Ι   Διάρκεια της ανταλλαγής   Άρθρο 4  Η ελάχιστη διάρκεια της ανταλλαγής η οποία προβλέπεται στο άρθρο 5 τρίτη περίπτωση της απόφασης 92/481/ΕΟΚ μπορεί, κατ' εξαίρεση, να είναι μικρότερη από δύο μήνες. Στην περίπτωση αυτή, θα πρέπει προηγουμένως να ενημερωθεί η Επιτροπή.  Κεφάλαιο ΙΙ   Οργάνωση της ανταλλαγής   Άρθρο 5  1. Οι υποψηφιότητες υποβάλλονται από την εθνική υπηρεσία συντονισμού βάσει του εντύπου το οποίο επισυνάπτεται στο παράρτημα Ι, συνοδευόμενο από ένα βιογραφικό σημείωμα και από μια λεπτομερή περιγραφή της θέσης την οποία κατείχε ο υπάλληλος στη  διοικητική υπηρεσία καταγωγής, καθώς και από την ένδειξη των τομέων που τον ενδιαφέρουν στην υπηρεσία υποδοχής.  2. Ο εθνικός συντονιστής εξασφαλίζει:  α) ότι ο υποψήφιος:  - υπέβαλε τα έγγραφα τα οποία προβλέπονται στην παράγραφο 1 ανωτέρω,  - ασκεί καθήκοντα σε έναν από τους τομείς προτεραιότητας οι οποίοι καθορίζονται στην απόφαση η οποία ελήφθη κατ' εφαρμογή του άρθρου 5 έκτη περίπτωση της απόφασης 92/481/ΕΟΚ,  - πληροί τις γλωσσικές προϋποθέσεις οι οποίες του επιτρέπουν να φέρει εις πέρας την αποστολή του,  - έχει λάβει από τη διοικητική υπηρεσία καταγωγής έγκριση για τη διάρκεια της ζητούμενης ανταλλαγής- β) ότι προβλέπεται η συμμετοχή του κράτους μέλους στα έξοδα διαμονής.  Άρθρο 6  1. Ο εθνικός συντονιστής διαβιβάζει τις υποψηφιότητες στην Επιτροπή για την πρακτική οργάνωση του προγράμματος.  2. Η Επιτροπή διαπιστώνει εάν οι υποψηφιότητες αντιστοιχούν στα κριτήρια τα οποία καθορίζονται στο άρθρο 5, φροντίζει για την ισόρροπη γεωγραφική κατανομή, αφού λάβει υπόψη της το διαθέσιμο προϋπολογισμό, εξασφαλίζει την οργάνωση και την καλή διεξαγωγή  της ανταλλαγής και ελέγχει την οικονομική διαχείριση του προγράμματος.  Άρθρο 7  1. Κάθε αίτηση υποψηφιότητας η οποία πληροί τις προϋποθέσεις που ορίζονται στο άρθρο 8 παράγραφος 2, διαβιβάζεται από την Επιτροπή στον συντονιστή τον οποίο ορίζει το κράτος υποδοχής.  2. Ο συντονιστής αυτός:  - εξασφαλίζει ότι η υπηρεσία υποδοχής αποδέχεται τους προταθέντες υποψηφίους,  - εξασφαλίζει ότι η υπηρεσία υποδοχής διευκολύνει τις συνθήκες διαμονής των υπαλλήλων που συμμετέχουν στην ανταλλαγή και τους παρέχει την απαιτούμενη βοήθεια για την οργάνωση της διανομής τους στο πρακτικό επίπεδο, σε συνεργασία με το μέλος της  επιτροπής των εμπειρογνωμόνων που έχει ορισθεί από την Ευρωπαϊκή Επιτροπή,  - ενημερώνει την Ευρωπαϊκή Επιτροπή, με βάση τις πληροφορίες τις οποίες έχει στη διάθεσή του, για τις δυνατότητες υποδοχής, ή για τις δυσκολίες που θα μπορούσαν να προκύψουν κατά την υποδοχή σε ορισμένους από τους τομείς προτεραιότητας.  Άρθρο 8  1. Ο υπάλληλος που συμμετέχει στην ανταλλαγή συμπληρώνει μετά την επιστροφή του και το αργότερο εντός τεσσάρων εβδομάδων ένα ερωτηματολόγιο αξιολόγησης με βάση το υπόδειγμα το οποίο περιέχεται στο παράρτημα ΙΙ.  2. Εξάλλου, ο υπάλληλος αυτός συντάσσει έκθεση σχετικά με τα οφέλη τα οποία αποκόμισε από την ανταλλαγή.  Τα δύο αυτά έγγραφα θα πρέπει να θεωρηθούν από τον άμεσο προϊστάμενό του και να διαβιβαστούν στη συνέχεια στον εθνικό συντονιστή.  3. Κάθε εθνικός συντονιστής διαβιβάζει στην Επιτροπή όλα τα ερωτηματολόγια αξιολόγησης και τις εκθέσεις των υπαλλήλων της υπηρεσίας του τις οποίες έλαβε κατά τη διάρκεια του προηγούμενου μήνα και, ενδεχομένως, και τις δικές του παρατηρήσεις. Η Επιτροπή  διαβιβάζει στον ενδιαφερόμενο εθνικό συντονιστή της χώρας υποδοχής αντίγραφο των εν λόγω ερωτηματολογίων και εκθέσεων.  4. Μία φορά το χρόνο η Επιτροπή διαβιβάζει στα κράτη μέλη μια συντονιστική παρουσίαση των εκθέσεων αυτών, εφόσον οι πληροφορίες τις οποίες περιέχουν συμβάλλουν στην παρακολούθηση της εφαρμογής των μέσων υλοποίησης της ενιαίας αγοράς.  Κεφάλαιο ΙΙΙ   Υποχρεώσεις των κρατών μελών   Άρθρο 9  Για την εφαρμογή του άρθρου 6 παράγραφος 1 της απόφασης 92/481/ΕΟΚ, τα κράτη μέλη υποδοχής λαμβάνουν υπόψη τους στόχους που επιδιώκουν οι ανταλλασσόμενοι υπάλληλοι, καθώς και τους στόχους της διοικητικής υπηρεσίας καταγωγής.  Άρθρο 10  Κάθε αίτηση υποψηφιότητας συνοδεύεται από μία βεβαίωση, με βάση την οποία τη συμμετοχή στα έξοδα διαμονής την αναλαμβάνει το κράτος μέλος καταγωγής (παράρτημα Ι).  Τα έξοδα διαμονής υπολογίζονται με βάση την κλίμακα η οποία περιέχεται στο παράρτημα ΙΙΙ. Όταν η διάρκεια της ανταλλαγής υπερβαίνει τον ένα μήνα, η ημερήσια αυτή αποζημίωση μειώνεται κατά 25 %. Η Επιτροπή θα αναθεωρεί κάθε έτος την κλίμακα αυτή και,  ενδεχομένως, σε συνάρτηση με ορισμένες σημαντικές νομμισματικές μεταβολές, ή σε περίπτωση αναθεώρησης της παρούσας απόφασης, σύμφωνα με τη διαδικασία του άρθρου 10 της απόφασης 92/481/ΕΟΚ.  ΤΙΤΛΟΣ ΙΙ   ΕΚΠΑΙΔΕΥΤΙΚΑ ΣΕΜΙΝΑΡΙΑ   Άρθρο 11  Η Επιτροπή καταρτίζει το πρόγραμμα των σεμιναρίων το οποίο προβλέπεται να οργανωθεί κατά τη διάρκεια του έτους. Προβλέπονται δύο σεμινάρια ανά συμμετέχοντα: ένα εκπαιδευτικό σεμινάριο κατά την έννοια του άρθρου 5 δεύτερη περίπτωση της απόφασης  92/481/ΕΟΚ και ένα σεμινάριο αξιολόγησης, μετά τη διαβίβαση της έκθεσης των συμμετεχόντων, κατά την έννοια του άρθρου 5 πέμπτη περίπτωση της εν λόγω απόφασης. Η Επιτροπή λαμβάνει υπόψη της τους τομείς προτεραιότητας που καθορίζονται στην απόφαση η οποία  έχει ληφθεί κατ' εφαρμογή του άρθρου 5 έκτη περίπτωση της απόφασης 92/481/ΕΟΚ.  Άρθρο 12  Το πρόγραμμα το οποίο αναφέρεται στο άρθρο 11 της παρούσας απόφασης καθορίζει:  - τις προτεραιότητες για κάθε έτος που αφορούν την ανταλλαγή υπαλλήλων και τα σεμινάρια,  - τα θέματα των σεμιναρίων,  - τον τόπο διενέργειας των σεμιναρίων, δηλαδή στην Επιτροπή ή σε κάποιο κράτος μέλος,  - τον προβλεπόμενο αριθμό των συμμετεχόντων ανά κράτος μέλος.  Άρθρο 13  Η Επιτροπή ανακοινώνει σε όλους τους εθνικούς συντονιστές το σχέδιο προγράμματος κάθε σεμιναρίου. Το σχέδιο μπορεί, ενδεχομένως, να συμπληρωθεί πριν από τη διενέργεια του σεμιναρίου. Στην περίπτωση αυτή, η Επιτροπή αποστέλλει το τροποποιημένο  και οριστικό πρόγραμμα σε όλους τους εθνικούς συντονιστές.  ΤΙΤΛΟΣ ΙΙΙ   ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ   Κεφάλαιο Ι   Ανταλλαγή   Άρθρο 14  Το ενδιαφερόμενο κράτος μέλος καταβάλει απευθείας στους υπαλλήλους του το ποσό της συμμετοχής του, το οποίο αντιστοιχεί στο 50 % των εξόδων διαμονής που αφορούν την ανταλλαγή, με βάση τον προϋπολογισμό της δαπάνης τον οποίο αποστέλλει η  Επιτροπή κατά την επιβεβαίωση της επιλογής του υποψηφίου.  Άρθρο 15  Ο υπάλληλος ο οποίος συμμετέχει στην ανταλλαγή λαμβάνει από την υπηρεσία υποδοχής ένα πιστοποιητικό άφιξης κατά την έναρξη της ανταλλαγής και ένα πιστοποιητικό αναχώρησης στο τέλος της ανταλλαγής, τα οποία συντάσσονται με βάση τα υποδείγματα  τα οποία περιέχονται στα παραρτήματα IV και V. Τα πιστοποιητικά αυτά διαβιβάζονται αμέσως στην Επιτροπή.  Άρθρο 16  Ο υπάλληλος ο οποίος συμμετέχει στην ανταλλαγή έχει δικαίωμα ημερήσιας αποζημίωσης για κάθε ημέρα διαμονής στη χώρα υποδοχής όπως προβλέπεται στο άρθρο 10 της παρούσας απόφασης και στην επιστροφή των ακόλουθων εξόδων όπως ορίζονται στο  παράρτημα VI:  - δύο ταξιδίων μετάβασης/επιστροφής όταν η διάρκεια της ανταλλαγής είναι ίση ή μεγαλύτερη των δύο μηνών,  - ενός ταξιδίου μετάβασης/επιστροφής όταν η διάρκεια της ανταλλαγής είναι κατώτερη των δύο μηνών, σύμφωνα με το άρθρο 4 της παρούσας απόφασης,  - σε περίπτωση διακεκομμένης διαμονής, τα σχετικά έξοδα ταξιδίου επιστρέφονται υπό τις προϋποθέσεις που ορίζονται στις δύο προηγούμενες παραγράφους, για κάθε περίοδο διαμονής.  Μόλις η Επιτροπή λάβει το πιστοποιητικό άφιξης στην υπηρεσία υποδοχής και μια φωτοτυπία ή ένα δικαιολογητικό των ταξιδιωτικών εγγράφων, καταβάλλει στον υπάλληλο ο οποίος συμμετέχει στην ανταλλαγή ένα ποσό το οποίο αντιστοιχεί στις ημερήσιες αποζημιώσεις  του πρώτου μήνα διαμονής (δηλαδή το 50 % των εξόδων) και στην επιστροφή των σχετικών εξόδων ταξιδίου.  Η εξόφληση του υπολοίπου της συμμετοχής της Επιτροπής στις ημερήσιες αποζημιώσεις πραγματοποιείται στην αρχή του δεύτερου μήνα.  Η επιστροφή των εξόδων του δεύτερου ταξιδίου πραγματοποιείται μετά την παραλαβή από την Επιτροπή, της φωτοτυπίας ή του δικαιολογητικού των ταξιδιωτικών εγγράφων και της έγκρισης του ταξιδίου στο μέσον της περιόδου διαμονής από τις αρχές της υπηρεσίας  υποδοχής, με βάση το υπόδειγμα στο παράρτημα VII.  Το πρωτότυπο των ταξιδιωτικών εγγράφων υποβάλλεται στην Επιτροπή μετά την περάτωση της διαμονής,  Σεμινάρια   Άρθρο 17  Τα έξοδα ταξιδίου τα οποία προκύπτουν από τη συμμετοχή σε ένα σεμινάριο επιστρέφονται σε κάθε συμμετέχοντα από την Επιτροπή, μετά την προσκόμιση του εισιτηρίου, όπως προβλέπεται στο άρθρο 16 της παρούσας απόφασης.  Το ποσό το οποίο αντιστοιχεί στα έξοδα διαμονής και το οποίο προβλέπεται στο άρθρο 10 της παρούσας απόφασης καταβάλλεται στους συμμετέχοντες μετά την αφαίρεση των εξόδων στέγασης και των γευμάτων τα οποία προσφέρονται ή τα οποία πληρώνει απευθείας η  οργανωτική επιτροπή του σεμιναρίου.  Κεφάλαιο ΙΙ   Κοινές διατάξεις   Άρθρο 18  Η Επιτροπή των Ευρωπαϊκών Κοινοτήτων διαβιβάζει στις εθνικές υπηρεσίες συντονισμού μια ετήσια δημοσιονομική έκθεση για την εκτέλεση του προγράμματος, ώστε να τους δώσει τη δυνατότητα να παρακολουθούν την εφαρμογή του προγράμματος.  Άρθρο 19  Η παρούσα απόφαση εφαρμόζεται από την 1η Ιανουαρίου 1993.  Άρθρο 20  Η παρούσα απόφαση απευθύνεται σε όλα τα κράτη μέλη.  Βρυξέλλες, 22 Δεκεμβρίου 1992.  Για την Επιτροπή Martin BANGEMANN Αντιπρόεδρος (1) ΕΕ αριθ. L 286 της 1. 10. 1992, σ. 65.    ΠΑΡΑΡΤΗΜΑ Ι  (Άρθρα 5 και 10) ΠΡΟΓΡΑΜΜΑ ΑΝΤΑΛΛΑΓΗΣ ΥΠΑΛΛΗΛΩΝ 1993  Να συμπληρωθεί από τον υποψήφιο (στη γραφομηχανή) και να αποσταλεί στον εθνικό συντονιστή (βλέπε οδηγό του υποψήφιου, παράρτημα ΙΙΙ) (παρακαλείσθε να περιγράψετε τα καθήκοντα τα οποία ασκούσατε στην υπηρεσία  καταγωγής και τα θέματα τα οποία σας ενδιαφέρουν στην υπηρεσία υποδοχής) Επώνυμο: Όνομα: Φύλο:  Ημερομηνία γεννήσεως:  Διεύθυνση κατοικίας:  Τηλέφωνο:  Επαγγελματική διεύθυνση:  Τηλέφωνο: Τέλεφαξ:  Υπηρεσία:  Τμήμα:  Ιδιότητα:  Γλωσσικές γνώσεις (να αναφερθεί το επίπεδο προφορικής και γραπτής κατανόησης και προφορικής και γραπτής έκφρασης):  Τόπος προορισμού:  - επιλογή 1:  - επιλογή 2:  Διάρκεια διαμονής:  Δυνατές ημερομηνίες διαμονής:  - επιλογή 1:  - επιλογή 2:  Υπηρεσία υποδοχής:  - επιλογή 1:  - επιλογή 2:  Προηγούμενη επαφή με την υπηρεσία υποδοχής: ναι/όχι Ποιας μορφής:  Τομέας του κοινοτικού δικαίου που αποτελεί αντικείμενο της εκπαίδευσης:  Αιτιολόγηση:  Να συμπληρωθεί από την αρμόδια διοικητική υπηρεσία:  Η ΥΠΟΓΡΑΦΗ ΤΟΥ ΠΑΡΟΝΤΟΣ ΕΝΤΥΠΟΥ ΕΞΑΣΦΑΛΙΖΕΙ ΤΗ ΣΥΜΜΕΤΟΧΗ ΤΟΥ ΥΠΟΨΗΦΙΟΥ ΣΤΟ ΠΡΟΓΡΑΜΜΑ. ΘΕΩΡΕΙΤΑΙ ΩΣ ΑΝΑΛΗΨΗ ΥΠΟΧΡΕΩΣΗΣ ΓΙΑ ΤΗ ΧΡΗΜΑΤΟΔΟΤΗΣΗ ΤΟΥ 50 % ΤΩΝ ΣΧΕΤΙΚΩΝ ΕΞΟΔΩΝ ΔΙΑΜΟΝΗΣ (ΒΛΕΠΕ ΑΠΟΦΑΣΗ 92/481/ΕΟΚ ΤΟΥ ΣΥΜΒΟΥΛΙΟΥ ΑΡΘΡΟ 9 - ΕΕ αριθ. L 286 ΤΗΣ 1. 10.  1992) Υπεύθυνη αρχή:  Επώνυμο: Όνομα:  Ιδιότητα:  Τηλέφωνο: Τέλεφαξ:  Ημερομηνία: Υπογραφή:    ΠΑΡΑΡΤΗΜΑ ΙΙ  (Άρθρο 8) Πρόγραμμα δράσης για την ανταλλαγή εθνικών υπαλλήλων οι οποίοι είναι επιφορτισμένοι με την εφαρμογή της κοινοτικής νομοθεσίας που απαιτείται για την υλοποίηση της εσωτερικής αγοράς   ΕΡΩΤΗΜΑΤΟΛΟΓΙΟ ΑΞΙΟΛΟΓΗΣΗΣ ΓΙΑ ΤΟΝ ΥΠΑΛΛΗΛΟ ΠΟΥ ΣΥΜΜΕΤΕΧΕΙ ΣΤΗΝ ΑΝΤΑΛΛΑΓΗ  Ονοματεπώνυμο:  Διοικητική υπηρεσία καταγωγής:  Τμήμα:  Κράτος μέλος καταγωγής:  Τόπος της ανταλλαγής Κράτος μέλος:  Διοικητική υπηρεσία καταγωγής:  Τμήμα:  Άτομο το οποίο είναι υπεύθυνο για την ανταλλαγή:  1. Οι πληροφορίες που ήταν απαραίτητες για την προετοιμασία της ανταλλαγής διαβιβάστηκαν εντός λογικών προθεσμιών;  2. Ποιος ήταν ο τύπος του προγράμματος εργασίας για την περίοδο ανταλλαγής τον οποίο εφάρμοσε η υπηρεσία υποδοχής;  , Λεπτομερές πρόγραμμα , Μη λεπτομερές πρόγραμμα, το οποίο έπρεπε να συμπληρωθεί μετά την άφιξή σας , Δεν υπήρχε πρόγραμμα Ο τύπος του προγράμματος ή της μεθόδου εργασίας που εφαρμόσθηκε, σας έδωσε τη δυνατότητα να επιτύχετε τους στόχους της απόσπασής σας; Ήταν προσαρμοσμένος στα ενδιαφέροντά σας;  3. Πως αξιολογείτε το πρόγραμμα εργασίας στο οποίο συμμετείχατε;  4. Πως αξιολογείτε τα υλικά μέσα τα οποία σας χορηγήθηκαν για την εργασία σας (τεκμηρίωση, γραφείο κ.λπ.);  5. Πιστεύετε ότι οι ευκαιρίες συζητήσεων με τους συναδέλφους σας και τους άλλους φορείς της υπηρεσίας υποδοχής ήταν αρκετές ώστε να ικανοποιήσουν τις ανάγκες σας;  6. Το εργασιακό μας περιβάλλον ήταν ευχάριστο;  7. Η ανταλλαγή ανταποκρίθηκε στις προσδοκίες σας;  8. Πιστεύετε ότι η διάρκεια της διαμονής ήταν επαρκής για την υλοποίηση των στόχων σας;  9. Οι ημερήσιες αποζημιώσεις που σας χορηγήθηκαν επαρκούσαν για να καλύψουν ένα λογικό επίπεδο εξόδων διαμονής και γευμάτων;  10. Η επιστροφή των εξόδων ταξιδίου και η πληρωμή των ημερήσιων αποζημιώσεων πραγματοποιήθηκαν εντός εύλογων προθεσμιών;   ΠΑΡΑΡΤΗΜΑ ΙΙΙ  (Άρθρο 10) Ημερήσια αποζημίωση  (σε Ecu) Βέλγιο 120 Δανία 145 Γερμανία 120 Ελλάδα 120 Ισπανία 124Γαλλία 120 Ιρλανδία 124 Ιταλία 133 Λουξεμβούργο 120 Κάτω Χώρες 120 Πορτογαλία 120 Ηνωμένο Βασίλειο 136    ΠΑΡΑΡΤΗΜΑ IV  (Άρθρο 15) Πρόγραμμα δράσης για την ανταλλαγή εθνικών υπαλλήλων οι οποίοι είναι επιφορτισμένοι με την εφαρμογή της νομοθεσίας που απαιτείται για την υλοποίηση της εσωτερικής αγοράς   ΠΙΣΤΟΠΟΙΗΤΙΚΟ ΑΦΙΞΗΣ ΣΤΗΝ ΥΠΗΡΕΣΙΑ ΥΠΟΔΟΧΗΣ  Ο κάτωθι υπογεγραμμένος:  Ονοματεπώνυμο:  Τίτλος:  Διοικητική υπηρεσία:  Τμήμα:  Διεύθυνση:  Κράτος μέλος:  πιστοποιεί/γνωστοποιεί ότι ο υπάλληλος ο οποίος συμμετείχε στην ανταλλαγή:  Ονοματεπώνυμο:  Διοικητική υπηρεσία καταγωγής:  Κράτος μέλος καταγωγής:  εντάχθηκε στην υπηρεσία υποδοχής την:  Έγινε στ ,  (πόλη)  (ημερομηνία) Υπογραφή:   ΠΑΡΑΡΤΗΜΑ V  (Άρθρο 15) Πρόγραμμα δράσης για την ανταλλαγή εθνικών υπαλλήλων οι οποίοι είναι επιφορτισμένοι με την εφαρμογή της νομοθεσίας που απαιτείται για την υλοποίηση της εσωτερικής αγοράς   ΠΙΣΤΟΠΟΙΗΤΙΚΟ ΑΝΑΧΩΡΗΣΗΣ ΑΠΟ ΤΗΝ ΥΠΗΡΕΣΙΑ ΥΠΟΔΟΧΗΣ  Ο κάτωθι υπογεγραμμένος:  Ονοματεπώνυμο:  Τίτλος:  Διοικητική υπηρεσία:  Τμήμα:  Διεύθυνση:  Κράτος μέλος:  πιστοποιεί/γνωστοποιεί ότι ο υπάλληλος ο οποίος συμμετείχε στην ανταλλαγή:  Ονοματεπώνυμο:  Διοικητική υπηρεσία καταγωγής:  Κράτος μέλος καταγωγής:  περάτωσε τη διαμονή του στο πλαίσιο του προγράμματος δράσης σχετικά με τις ανταλλαγές την:  Έγινε στ ,  (πόλη)  (ημερομηνία) Υπογραφή:   ΠΑΡΑΡΤΗΜΑ VI  (Άρθρο 16) ΚΑΝΟΝΙΣΜΟΣ ΓΙΑ ΤΗΝ ΕΠΙΣΤΡΟΦΗ ΤΩΝ ΕΞΟΔΩΝ ΤΑΞΙΔΙΟΥ ΚΑΙ ΔΙΑΜΟΝΗΣ, ΚΑΘΩΣ ΚΑΙ ΤΩΝ ΟΔΟΙΠΟΡΙΚΩΝ ΕΞΟΔΩΝ   Έξοδα ταξιδίου  1. Η επιστροφή των εξόδων ταξιδίου πραγματοποιείται σε Ecu, στην τιμή του Ecu κατά την πρώτη ημέρα του σχετικού μήνα και βάσει των εξής:  - το σύνηθες συντομότερο και οικονομικότερο δρομολόγιο σιδηροδρόμου, πρώτη θέση, μεταξύ του τόπου αναχώρησης που αναφέρεται στην πρόσκληση και του τόπου που ορίζεται για την ανταλλαγή ή του τόπου των σεμιναρίων,  - αν το ταξίδι περιλαμβάνει νυκτερινή διαδρομή μεγαλύτερη από έξι τουλάχιστον ώρες μεταξύ ώρας 22.00 και ώρας 7.00: κλινάμαξα, με επίδειξη του εισιτηρίου, μέχρι του ύψους της τιμής δίκλινου διαμερίσματος,  - τιμή για την αναγκαία κράτηση θέσεων και τη μεταφορά αποσκευών, καθώς και επιπλέον καταβολές για ταχείες αμαξοστοιχίες, με την επίδειξη των δικαιολογητικών εγγράφων.  2. Τα έξοδα ταξιδίου με πλοίο επιστρέφονται με επίδειξη των δικαιολογητικών εγγράφων. Τα έξοδα μεταφοράς αυτοκινήτου με πλοίο δεν επιστρέφονται.  3. Όταν ο υπάλληλος χρησιμοποιήσει αυτοκίνητο για τη μετακίνησή του, τα έξοδα ταξιδίου του επιστρέφονται με βάση την τιμή του σιδηροδρόμου, πρώτη θέση, μη συμπεριλαμβανομένης της κλινάμαξας και των άλλων επιπλέον εξόδων. Εάν δύο ή περισσότεροι υπάλληλοι  που συμμετέχουν στην ανταλλαγή ή στα σεμινάρια και που δικαιούνται επιστροφής των εξόδων ταξιδίου χρησιμοποιήσουν το ίδιο αυτοκίνητο, η επιστροφή πραγματοποιείται μόνο για το άτομο που έχει το αυτοκίνητο, σε ποσοστό 150 %.  4. Εάν η απόσταση με σιδηρόδρομο είναι μεγαλύτερη από 400 χιλιόμετρα ή όταν ο ενδιαφερόμενος είναι υποχρεωμένος να διασχίσει θάλασσα, πραγματοποιείται η επιστροφή των εξόδων αεροπορικού ταξιδίου με βάση το αεροπορικό εισιτήριο, στην αμέσως κατώτερη από  την πρώτη θέση και με επίδειξη του εισιτηρίου.  5. Τα έξοδα για ταξί δεν επιστρέφονται.  Οδοιπορικά έξοδα  Οι υπάλληλοι οι οποίοι συμμετέχουν στην ανταλλαγή έχουν δικαίωμα να λάβουν ημερήσια αποζημίωση για τα οδοιπορικά έξοδα στο ίδιο ύψος με την αποζημίωση για τα έξοδα παραμονής. Η καταβολή της αποζημίωσης αυτής πραγματοποιείται κατ'  αποκοπή για το ταξίδι με επιστροφή, ανάλογα με την απόσταση με σιδηρόδρομο μεταξύ του τόπου αναχώρησης και του τόπου που έχει οριστεί για την ανταλλαγή ή του τόπου των σεμιναρίων, και σύμφωνα με τους ακόλουθους κανόνες:  - μισή ημέρα για απόσταση μεγαλύτερη από 50 χιλιόμετρα και μικρότερη από 350 χιλιόμετρα,  - μία ημέρα για απόσταση ίση ή μεγαλύτερη από 350 χιλιόμετρα και μικρότερη από 500 χιλιόμετρα,  - μιάμιση ημέρα για απόσταση ίση ή μεγαλύτερη από 500 χιλιόμετρα και μικρότερη από 800 χιλιόμετρα,  - δύο ημέρες για απόσταση ίση ή μεγαλύτερη από 800 χιλιόμετρα και μικρότερη από 1 200 χιλιόμετρα,  - δυόμιση ημέρες για απόσταση ίση ή μεγαλύτερη από 1 200 χιλιόμετρα.  Ωστόσο, ο υπολογισμός πραγματοποιείται με βάση την πραγματική διάρκεια του ταξιδίου, εάν ο ενδιαφερόμενος αποδείξει ότι η διάρκεια του ταξιδίου ήταν μεγαλύτερη από δυόμιση ημέρες.  Οι αποστάσεις που διανύονται με αεροπλάνο μειώνονται κατά τα δύο τρίτα, χωρίς η ημερήσια αποζημίωση να μπορεί να υπερβεί την αποζημίωση για μία ημέρα.  Ειδικές διατάξεις  Καμία ηθική, υλική ή σωματική ζημία που υφίσταται ο υπάλληλος κατά τη διάρκεια του ταξιδίου ή της διαμονής του στον τόπο που έχει οριστεί για την ανταλλαγή ή στον τόπο των σεμιναρίων, δεν μπορεί να αποτελέσει αντικείμενο προσφυγής  κατά της Επιτροπής, εάν η ζημία αυτή δεν είναι δυνατόν να καταλογιστεί στην Επιτροπή.  Ο υπάλληλος ο οποίος χρησιμοποιεί το δικό του αυτοκίνητο για τις μετακινήσεις του είναι πλήρως υπεύθυνος για τα ατυχήματα που μπορεί να συμβούν στο αυτοκίνητό του ή να προκληθούν σε τρίτους- πρέπει να έχει στην κατοχή του ασφάλεια που να καλύπτει την  αστική ευθύνη.   ΠΑΡΑΡΤΗΜΑ VII  (Άρθρο 16) Πρόγραμμα δράσης για την ανταλλαγή εθνικών υπαλλήλων οι οποίοι είναι επιφορτισμένοι με την εφαρμογή της νομοθεσίας που απαιτείται για την υλοποίηση της εσωτερικής αγοράς   ΕΓΚΡΙΣΗ ΤΟΥ ΤΑΞΙΔΙΟΥ ΣΤΟ ΜΕΣΟΝ ΤΗΣ ΠΕΡΙΟΔΟΥ ΔΙΑΜΟΝΗΣ  Ο κάτωθι υπογεγραμμένος:  Ονοματεπώνυμο:  Τίτλος:  Διοικητική υπηρεσία:  Τμήμα:  Διεύθυνση:  Κράτος μέλος:  δηλώνω ότι είμαι σύμφωνος για την απουσία του συμμετέχοντος στην ανταλλαγή:  Ονοματεπώνυμο:  Διοικητική υπηρεσία καταγωγής:  Κράτος μέλος καταγωγής:  από την υπηρεσία υποδοχής, ώστε να μεταβεί από τ  (ημέρα)  (μήνας) έως τ  (ημέρα)  (μήνας) στη χώρα καταγωγής του Έγινε στ ,  (πόλη)  (ημερομηνία) Υπογραφή: